text: ছাতক বাংলাদেশের সিলেট বিভাগের সুনামগঞ্জ জেলার অন্তর্গত একটি উপজেলা।
  
  ভৌগোলিক অবস্থান 
  বাংলাদেশের উত্তর-পূর্বে অবস্থিত এই
  উপজেলার আয়তন ৪৪০.৪ বর্গকিলোমিটার। ছাতকের উত্তরে ভারতের মেঘালয়, পশ্চিমে দোয়ারাবাজার ও দক্ষিণ সুনামগঞ্জ উপজেলা, দক্ষিণে জগন্নাথপুর উপজেলা এবং পূর্বে সিলেট জেলার কোম্পানীগঞ্জ, সিলেট সদর ও বিশ্বনাথ উপজেলা অবস্থিত।
  
  প্রশাসনিক এলাকা 
  ছাতক উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ছাতক থানার আওতাধীন।
  
  পৌরসভা:
   ছাতক
  
  ইউনিয়নসমূহ:
   ১নং ইসলামপুর
   ২নং নোয়ারাই
   ৩নং ছাতক সদর
   ৪নং কালারুকা
   ৫নং চরমহল্লা
   ৬নং খুরমা উত্তর
   ৭নং সিংচাপইড়
   ৮নং খুরমা দক্ষিণ
   ৯নং জাউয়াবাজার
   ১০নং দোলারবাজার
   ১১নং গোবিন্দগঞ্জ সৈদেরগাঁও
   ১২নং ছৈলা আফজালাবাদ
   ১৩নং ভাতগাঁও
  
  ইতিহাস
  
  জনসংখ্যার উপাত্ত 
  বাংলাদেশ পরিসংখ্যান ব্যুরো-এর প্রতিবেদন অনুযায়ী ২০০১ সালে ছাতক উপজেলার জনসংখ্যা: পুরুষ ১,৯৭,৯৫২ এবং মহিলা ১,৯৯,৬৯০ জন।
  
  শিক্ষা প্রতিষ্ঠান 
  ছাতক উপজেলা জেলার অন্যান্য উপজেলার চেয়ে শিক্ষাদীক্ষায় অগ্রসর। উপজেলার উল্লেখযোগ্য শিক্ষাপ্রতিষ্ঠান হচ্ছে-
  ছাতক সরকারি বহুমুখী মডেল উচ্চবিদ্যালয়
  গোবিন্দগঞ্জ বহুমুখী উচ্চবিদ্যালয়
  গোবিন্দগঞ্জ অনার্স কলেজ
  চন্দ্রনাথ বালিকা উচ্চবিদ্যালয়
  ছাতক সিমেন্ট ফ্যাক্টরি উচ্চবিদ্যালয়
  সিলেট পাল্প এন্ড পেপার মিল উচ্চবিদ্যালয়
  বুরাইয়া স্কুল এন্ড কলেজ (ছাতক) 
  পাইগাঁও উচ্চবিদ্যালয়, জাউয়া।
  নতুনবাজার বহুমুখী উচ্চবিদ্যালয়, জাতুয়া।
  সমতা মাধ্যমিক বিদ্যালয়
  মল্লিকপুর মডেল উচ্চবিদ্যালয়
  হাজী কমর আলী উচ্চবিদ্যালয়
  চরমহল্লা হাজী আব্দুল খালিক উচ্চবিদ্যালয়
  জাহিদপুর উচ্চ বিদ্যালয়
  ঝিগলী উচ্চ বিদ্যালয় ও কলেজ
  ছাতক উপজেলার মহাবিদ্যালয়সমূহঃ
  ছাতক সরকারি অনার্স কলেজ
  মঈনপুর জনতা ডিগ্রি কলেজ
  জাউয়া বাজার ডিগ্রি কলেজ।
  
  ছাতক উপজেলা মাদ্রাসাঃ- 
  বুরাইয়া কামিল মাদ্রাসা 
  জালালিয়া ফাজিল মাদ্রাসা ছাতক 
  দারুল হাদিস মাদ্রাসা হাসনাবাদ
  
  উপজেলার চিকিৎসা ব্যবস্থা 
  উপজেলা শহরে রয়েছে ৫০ শয্যার উপজেলা স্বাস্থ্য কমপ্লেক্স, জাউয়া বাজারের কৈতকে রয়েছে ২০ শয্যার স্বাস্থ্য উপকেন্দ্র। এছাড়া নাদামপুরে রয়েছে একটি স্বাস্থ্য উপকেন্দ্র। প্রতিটি ইউনিয়নেই রয়েছে কমিউনিটি ক্লিনিক।
  
  উৎপাদন ও শিল্প কারখানা 
  ছাতক সিলেট বিভাগের প্রাচীনতম শিল্পনগরী। ১৯৪০ সালে প্রতিষ্ঠিত হয় বাংলাদেশের প্রথম সিমেন্ট কারখানা ছাতক সিমেন্ট ফ্যাক্টরি যা পূর্বে আসাম-বেঙ্গল সিমেন্ট ফ্যাক্টরি নামে পরিচিত ছিল। নল-খাগড়া ও বাঁশের সহজলভ্যতায় প্রতিষ্ঠিত হয় বাংলাদেশের প্রথমদিককার কাগজের মণ্ড তৈরির কারখানা সিলেট পাল্প এন্ড পেপারমিল যা ২০০২ সালে সরকারের এক প্রজ্ঞাপনে বন্ধ হয়ে যায়। পরবর্তীতে নিটল-নিলয় গ্রুপ কারখানাটি কিনলেও উৎপাদন চালু করেনি। ছাতকের নোয়ারাই ইউনিয়নে প্রতিষ্ঠিত হয়েছে বাংলাদেশের অন্যতম বৃহৎ বহুজাতিক সিমেন্ট উৎপাদন কারখানা লাফার্জ-হোলসিম গ্রুপ এর [[লাফার্জ-সুরমা সিমেন্ট ফ্যাক্টরি। এছাড়া আইনপুর সিমেন্ট ফ্যাক্টরি নামেও একটি সিমেন্ট কারখানা রয়েছে। বাংলাদেশের অন্যতম বৃহৎ শিল্প গ্রুপ আকিজ গ্রুপ ছাতকের বাজনা মহলে স্থাপন   
  করেছে আকিজ ফ্যাক্টরি যেখানে বিভিন্ন প্লাস্টিকের বোতল উৎপাদন করা হয়। এছাড়া চুনের ভাটায় চুনা পাথর পুড়িয়ে চুন তৈরির শিল্প অনেক আগে থেকেই চালু আছে। ভোলাগঞ্জ ও বিছনাকান্দির পাথর কোয়ারি থেকে উত্তোলিত পাথর সুরমার দুই পাড়ের প্রায় শতাধিক ক্রাশার মেশিনে ভাঙিয়ে সারাদেশে সরবরাহ করা হয়।
  
  নদনদী
  
  ছাতক উপজেলায় আছে সুরমা নদী, 
  পিয়াইন নদী, সারী-গোয়াইন, সোনালী চেলা, ঘানুয়ারা নদী, বোকা নদী
  
  উল্লেখযোগ্য ব্যক্তিত্ব 
   দুর্বিন শাহ -মরমি গীতিকার ও শিল্পী।
   আব্দুল হক, এমএনএ, বীর মুক্তিযোদ্ধা   
   মহিবুর রহমান মানিক, এমপি
   কলিম উদ্দিন আহমেদ মিলন, সাবেক এমপি।
   আবুল হাসনাত মোঃ আব্দুল হাই, সাংসদ।
  
  বিবিধ
  
  আরও দেখুন 
   সুনামগঞ্জ জেলা;
   সিলেট বিভাগ;
   বাংলাদেশের উপজেলাসমূহ।
  
  তথ্যসূত্র
  
  বহিঃসংযোগ
   
   ছাতক উপজেলা - জাতীয় তথ্য বাতায়ন।
  
  বিষয়শ্রেণী:ছাতক উপজেলা
  বিষয়শ্রেণী:সুনামগঞ্জ জেলার উপজেলা
  বিষয়শ্রেণী:সিলেট বিভাগের উপজেলা
title: ছাতক উপজেলা